***Zebegény Község Jegyzője***

***2627 Zebegény, Árpád u. 5.***

**Napirendet tárgyaló ülés dátuma:** 2025. március 27.

**Előterjesztést készítette:** Schottner Norbert helyettesítő jegyző

**Előterjesztő:** Ferenczy Ernő Ervin polgármester

**A határozat elfogadásához szükséges többség típusa:** egyszerű

***ELŐTERJESZTÉS***

*Zebegény Község Képviselő-testületének 2025.03.27. napján tartandó ülésére*

**A települési támogatások helyi szabályairól szóló rendelet elfogadása**

Tisztelt Képviselő-testület,

Beterjesztésre kerül az új települési támogatások helyi szabályairól szóló rendelet. A könnyebb áttekinthetőség érdekében piros színnel lettek jelölve a jelenleg hatályos rendelethez képesti módosítások.

Tekintettel a módosítások nagy számára, új rendelet elfogadása válik szükségessé.

Kérem a Tisztelt Képviselő-testületet, hogy támogassa az új rendelet elfogadását.

Zebegény, 2025. március 20.

 sk.

 Ferenczy Ernő Ervin

 polgármester

Zebegény Község Önkormányzata Képviselő-testületének

 /2025. (III. …) önkormányzati rendelete

a települési támogatások helyi szabályiról

Zebegény Község Önkormányzat Képviselő-testülete [az Alaptörvény 32. cikk (2) bekezdés](https://njt.hu/jogszabaly/2011-4301-02-00#CA32@BE2)ében meghatározott eredeti jogalkotói jogkörében, a szociális igazgatásról és szociális ellátásokról szóló [1993. évi III. törvény 132. § (4) bekezdés g) pont](https://njt.hu/jogszabaly/1993-3-00-00#SZ132@BE4@POG)jában kapott felhatalmazás alapján, a szociális igazgatásról és szociális ellátásokról szóló [1993. évi III. törvény 1. § (2) bekezdés](https://njt.hu/jogszabaly/1993-3-00-00#SZ1@BE2)ében, a [10. § (1) bekezdés](https://njt.hu/jogszabaly/1993-3-00-00#SZ10@BE1)ében, a [25. § (3) bekezdés b) pont](https://njt.hu/jogszabaly/1993-3-00-00#SZ25@BE3@POB)jában, a [26. §](https://njt.hu/jogszabaly/1993-3-00-00#SZ26)-ában, a [32. § (3) bekezdés](https://njt.hu/jogszabaly/1993-3-00-00#SZ32@BE3)ében, a [45. §](https://njt.hu/jogszabaly/1993-3-00-00#SZ45)-ában, a gyermekek védelméről és a gyámügyi igazgatásról szóló [1997. évi XXXI. törvény 18. § (2) bekezdés](https://njt.hu/jogszabaly/1997-31-00-00#SZ18@BE2)ében, a [34. § (8) bekezdés](https://njt.hu/jogszabaly/1997-31-00-00#SZ34@BE8)ében és a [131. § (1) bekezdés](https://njt.hu/jogszabaly/1997-31-00-00#SZ131@BE1)ében meghatározott feladatkörében eljárva, a következőket rendeli el:

**A rendelet alapelve**

**1. §** E rendelet alkalmazásának alapelve, hogy az önkormányzat a településen lakók részére szabályozott módon, a lakosság szükségleteihez és az önkormányzat anyagi lehetőségeihez mérten saját költségvetésének terhére támogatásokat nyújtson, ezzel segítve a település lakóinak megélhetését.

**A rendelet célja**

**2. §** (1) A rendelet célja az állami felelősségi körbe tartozó, a szociális igazgatásról és szociális ellátásokról szóló [1993. évi III. törvényben (a továbbiakban: Szoctv.)](https://njt.hu/jogszabaly/1993-3-00-00), valamint a gyermekek védelméről és a gyámügyi igazgatásról szóló [1997. évi XXXI. törvényben (a továbbiakban: Gyvt.)](https://njt.hu/jogszabaly/1997-31-00-00) nevesített támogatások helyi szinten történő kiegészítése, valamint jóléti támogatások nyújtása.

(2) Az önkormányzat a települési támogatás biztosításával elsősorban a családok, az időskorúak szociális biztonságának megőrzéséhez, valamint az egészségi állapot megőrzéséhez és helyreállításához kapcsolódó kiadások viseléséhez, a létfenntartást veszélyeztető rendkívüli élethelyzetek kezeléséhez nyújt segítséget.

**3. §** Az e rendeletben szabályozott támogatások biztosítása érdekében Zebegény Község Önkormányzat Képviselő-testülete mindenkori költségvetési rendeletében foglaltak szerint biztosítja a szükséges pénzügyi keretet.

**A rendelet hatálya**

**4. §** (1) A rendelet hatálya kiterjed Zebegény Község Önkormányzat illetékességi területén bejelentett állandó lakóhellyel (több lakcím esetén életvitelszerű, tartózkodási hellyel) rendelkező, az [Szoctv. 3. § (1)](https://njt.hu/jogszabaly/1993-3-00-00%22%20%5Cl%20%22SZ3%40BE1%22%20%5Ct%20%22_blank) és [(2) bekezdés](https://njt.hu/jogszabaly/1993-3-00-00#SZ3@BE2)ében, [(3) bekezdés a) pont](https://njt.hu/jogszabaly/1993-3-00-00#SZ3@BE3@POA)jában, valamint a [Gyvt. 4. §](https://njt.hu/jogszabaly/1997-31-00-00#SZ4)-ában felsorolt személyekre.

(2) A lakóhely megállapítása szempontjából a személyiadat- és lakcímnyilvántartás adatai irányadóak.

**Önkormányzati támogatási rendszer**

**5. §** (1) A jogosult részére jövedelme kiegészítésére, pótlására pénzbeli és természetbeni szociális támogatás nyújtható.

(2) Szociális rászorultság esetén a jogosult számára Zebegény Község Önkormányzat Szociális, Kulturális és Sport Bizottsága az arra jogosult személynek

a) pénzbeli ellátásként

aa) beiskolázási támogatást

ab) születési támogatást

ac) kegyeleti támogatást

ad) Bursa Hungarica ösztöndíj támogatást

ae) gyógyszertámogatás és gyógykezelési kiadásokra támogatást

af) eseti szociális segélyt,

b)  pénzbeli vagy természetbeni rendkívüli települési támogatást

c) természetbeni támogatásként babacsomagot

állapít meg, külön jogszabályban, valamint az e rendeletben meghatározott feltételek szerint.

(3) Idősek világnapja és kiskorú gyermekek tiszteletére rendezett ünnepségek alkalmából, valamint a lakosság egészségének megóvása érdekében szervezett egészségügyi szűrővizsgálatokra támogatást nyújthat az e rendeletben meghatározott feltételek szerint.

**Hatáskörök**

**6. §** (1) Az e rendeletben szabályozott önkormányzati szociális feladat- és hatásköröket Zebegény Község Önkormányzat Képviselő-testületének Szervezeti és Működési Szabályzatáról szóló önkormányzati rendelet alapján átruházott hatáskörben Zebegény Község Önkormányzat Szociális, Kulturális és Sport Bizottsága gyakorolja.

 (2) Zebegény Község Önkormányzat Szociális, Kulturális és Sport Bizottsága dönt az [5. §](https://or.njt.hu/onkormanyzati-rendelet/2024-3-SP-485#SZ5) -ban felsorolt támogatásra való jogosultság megállapításáról vagy elutasításáról, továbbá annak a támogatási formájáról és megszüntetéséről.

 (3) A döntés kézhezvételétől számított 15 napon belül Zebegény Község Önkormányzat Szociális, Kulturális és Sport Bizottsága döntése ellen Zebegény Község Önkormányzat Képviselő-testületéhez lehet fellebbezést benyújtani.

**Eljárási szabályok**

**7. §** Az e rendeletben szabályozott pénzbeli és természetben nyújtott ellátásra való jogosultság, valamint a jogosultat érintő jog és kötelezettség megállapítására irányuló eljárás során, ha az Sztv. eltérően nem rendelkezik, az Ákr. rendelkezéseit kell alkalmazni.

**8. §** (1) Az e rendeletben szabályozott támogatások megállapítására irányuló kérelmet az igénylő, vagy törvényes képviselője (továbbiakban együtt: kérelmező) személyesen vagy postai úton terjesztheti elő Zebegény Község Önkormányzata Polgármesteri Hivatalában.

(2) A támogatások iránti eljárás kérelemre, vagy hivatalból a létfenntartást veszélyeztető rendkívüli élethelyzet alapján is indítható.

**9. §** (1) A kérelemhez csatolni kell a hatályos jogszabályokban és az e rendeletben meghatározott, valamint a szociális és gyermekvédelmi ellátások elbírálásához szükséges dokumentumokat, amelyek a következők:

a) jövedelemre, munkaviszonyra,

b) vagyoni helyzetre,

c) tanulói jogviszonyra,

d) egészségi állapotra, munkaképesség megváltozásra,

e) egy háztartásban élő közeli hozzátartozó személyi adataira, jövedelmére,

f) családi állapotra,

g) lakással – lakhatással kapcsolatos adatokra

vonatkozó igazolások, nyilatkozatok.

(2) E rendelet által szabályozott pénzbeli és természetbeni ellátásokra való jogosultság elbírálásához, a kérelmező köteles nyilatkozni jövedelmi és vagyoni viszonyairól, ezeket igazolni köteles, az igazolások irányadó időszakára a [Szoctv. 10. §](https://njt.hu/jogszabaly/1993-3-00-00%22%20%5Cl%20%22SZ10%22%20%5Ct%20%22_blank)-ban meghatározottakat kell figyelembe venni.

(3) A pénzbeli és természetbeni ellátások iránti kérelmekhez benyújtott jövedelem nyilatkozatokban és igazolásokban szereplő adatok valóságtartalmát az eljárás során az eljáró hatóság hivatalból ellenőrizheti. A bizonyítási eljárás lefolytatása érdekében a szociális szerv kérelmezőtől a hatályos jogszabályi rendelkezések értelmében egyéb információkat kérhet, ill. szerezhet be, előre be nem jelentett helyszíni szemlét, környezettanulmányt végezhet a kérelmező és családja tartózkodási helyén.

**10. §** A települési támogatás megállapítására irányuló kérelem elutasításra kerül, amennyiben a kérelemben foglaltak alapján a jogosultság megállapításának feltételei nem állnak fenn, illetve a jogosultsági feltételek fennállását kérelmező nem igazolja a jogszabályban előírt módon.

**11. §** A támogatásban részesített kérelmező (továbbiakban: támogatott) az ellátásra való jogosultságát érintő körülmények megváltozásáról, annak beálltától számított 15 napon belül köteles értesíteni a támogatást megállapító szervet.

**12. §** A jogosulatlanul és rosszhiszeműen felvett települési támogatás visszafizetésére az [Szoctv.](https://njt.hu/jogszabaly/1993-3-00-00%22%20%5Ct%20%22_blank) szabályai az irányadók.

**A települési támogatásokra vonatkozó közös szabályok**

**13. §** (1) Az e rendeletbe foglalt pénzbeli vagy természetbeni támogatások (a továbbiakban együtt: támogatás) szociális rászorultságtól függő, valamint jóléti települési támogatásként nyújthatók.

(2) A szociális rászorultság megítélése során a hatóság az egyedül élő kérelmező esetén a kérelmező, a [Szoctv.](https://njt.hu/jogszabaly/1993-3-00-00%22%20%5Ct%20%22_blank) szerinti családban élő kérelmező esetén a közös háztartásban élő közeli hozzátartozók jövedelmi viszonyait is vizsgálja.

(3) A hivatalból nyújtott támogatás jövedelemvizsgálat nélkül történik, meghatározott élethelyzethez kötött támogatási formaként, hirtelen bekövetkezett, előre nem látható jelentős többletkiadás, súlyos anyagi nehézségeket okozó tényező esetén, mely támogatás pénzbeli vagy természetbeni támogatásként nyújtható

**14. §** (1) Nem részesíthető települési támogatásban az egyedül élő, vagy családban élő személy, ha az egy főre jutó havi jövedelem mértéke meghaladja az öregségi nyugdíj mindenkori legkisebb összegének 500 %-át.

(2) Különös méltánylást érdemlő esetben a döntéshozó az (1) bekezdésben foglalt feltételektől egyedi elbírálás alapján az ügyfél javára eltérhet.

(3) Nem részesíthető települési támogatásban az a személy, akinek az Önkormányzat vagy az Önkormányzat bármely intézménye felé lejárt tartozása van.

**15. §** (1) A pénzbeli települési támogatások folyósítása az ügyfél lakossági folyószámlájára történik, vagy házipénztárból kerül kifizetésre, az egyes ellátástípusoknál meghatározott rendelkezések szerint.

**Rendkívüli települési támogatás**

**16. §** (1) Rendkívüli települési támogatás állapítható meg annak, aki létfenntartást veszélyeztető rendkívüli élethelyzetbe, időszakos vagy tartós létfenntartás veszélyeztető élethelyzetbe kerül és önmaga, illetve családja létfenntartásáról más módon nem tud gondoskodni, továbbá igazolja a létfenntartást veszélyeztető élethelyzet fennállását.

(2) A rendkívüli települési támogatás az [1. sz. melléklet](https://or.njt.hu/onkormanyzati-rendelet/2024-3-SP-485#ME1) szerinti kérelem benyújtásával igényelhető.

 (3) A rendkívüli települési támogatás akkor állapítható meg, ha a kérelmező családjában az egy főre jutó havi jövedelem az öregségi nyugdíj mindenkori legkisebb összegének a 300 %-át, egyedül élő esetén 400 %-át nem haladja meg.

(4) Nem állapítható meg támogatás, amennyiben ugyanazon rendkívüli élethelyzetre, illetve létfenntartási gondot okozó élethelyzetre vonatkozóan kérelmező vagy családja részére 30 napon belül már megállapításra került rendkívüli települési támogatás.

**Beiskolázási támogatás**

**17. §** (1) Beiskolázási támogatásban részesülhet Zebegény Község Önkormányzata illetékességi területén bejelentett, állandó lakóhellyel rendelkező

a) a nappali tagozaton tanulmányokat folytató kiskorú, vagy

b) a nappali tagozaton középfokú tanulmányokat folytató nagykorú, legfeljebb 23. életévének betöltéséig.

(2) A beiskolázási támogatás folyósítása jövedelemvizsgálat nélkül, évente egy alkalommal adható, melynek összege

a) pont esetén 10.000,- Ft/gyermek

b) pont esetén 15.000,- Ft/gyermek.

(3) A támogatás kifizetésének feltétele a tanuló 16. életévének betöltése után a nappali tagozatos tanulói jogviszony érvényes diákigazolvánnyal történő igazolása.

 (4) A kérelem benyújtásának határideje minden év augusztus 1. napjától - szeptember 30. napjáig terjedő időszak. A határidő elmulasztása jogvesztő.

(5) Beiskolázási támogatás a [2. sz. melléklet](https://or.njt.hu/onkormanyzati-rendelet/2024-3-SP-485#ME2) szerinti kérelem benyújtásával igényelhető

**Születési támogatás**

**18. §** (1) A gyermekszületéssel kapcsolatos kiadások enyhítésére alanyi jogon adható települési támogatás, mely jövedelemtől függetlenül kerül megállapításra.

(2) A szülőanya a gyermek születésére tekintettel születési támogatásra jogosult, ha

a) a gyermek születésekor és a kérelem benyújtásakor is rendelkezik Zebegény Község közigazgatási területén bejelentett állandó lakóhellyel,

b) az újszülöttet saját háztartásában neveli, gondozza,

c) a támogatás iránti kérelmét a gyermek születését követő 3 hónapon belül nyújtja be.

(3) A születési támogatás iránti kérelemhez – rendelet [3. sz. melléklet](https://or.njt.hu/onkormanyzati-rendelet/2024-3-SP-485#ME3) - csatolni kell a kisgyermek születési anyakönyvi kivonatának és lakcímkártyájának másolatát, valamint a kérelmező lakcímkártyájának másolatát.

(4) A születési támogatás egy alkalommal nyújtott pénzbeli települési támogatás, összege gyermekenként 50.000,- Ft, melynek kifizetése történhet folyószámlára utalással, illetve pénztári kifizetéssel.

(5) Amennyiben a születési támogatásra jogosult anya a támogatás igénybe vételét megelőzően elhalálozott, úgy a születési támogatást a gyermeket saját háztartásában nevelő, gondozó apa igényelheti, ha a [(2) bekezdés a)–c) pont](https://or.njt.hu/onkormanyzati-rendelet/2024-3-SP-485#SZ19@BE2@POA)jaiban foglalt feltételeknek megfelel.

(6) Születési támogatás állapítható meg az örökbefogadó/nevelő szülőnek és a személyes gondoskodás keretébe tartozó gyermekvédelmi szakellátásban részesülő gyermek gyámja kivételével a gyámnak/nevelőszülőnek is, amennyiben a  [(2) bekezdés a)–c) pont](https://or.njt.hu/onkormanyzati-rendelet/2024-3-SP-485#SZ19@BE2@POA)jaiban foglalt feltételeknek megfelel, és a születési támogatásra való jogosultságát az örökbefogadást engedélyező, vagy gyámrendelő határozattal igazolja a gyermek örökbefogadását követő 3 hónapon belül.

**Kegyeleti támogatás**

**19. §** (1) Kegyeleti támogatás nyújtható annak, aki az elhunyt személy eltemettetéséről gondoskodott. A támogatás kifizetése jövedelemvizsgálatra való tekintet nélkül történik. A temetési támogatási kérelem az elhunyt személy eltemettetését követően két hónapon belül nyújtható be.

(2) A temetésre nyújtott kegyeleti támogatás összege 60.000,- Ft.

**20. §** Nem részesíthető kegyeleti támogatásban az, aki

a) külön jogszabály által megállapított temetési hozzájárulásban részesül, vagy

b) az elhunyt eltemettetéséről köztemetés keretében az önkormányzat gondoskodik.

**21. §** A támogatásigényléséhez a [4. sz. melléklet](https://or.njt.hu/onkormanyzati-rendelet/2024-3-SP-485#ME4) szerinti kérelmet kell benyújtani, melyhez mellékelni kell a halotti anyakönyvi kivonat másolatát, és a kérelmező nevére kiállított temetési számlákat.

**Bursa Hungarica Ösztöndíj támogatás**

**22. §** (1) Zebegény Község Önkormányzat Szociális, Kulturális és Sport Bizottsága, - ha a Képviselő-testület döntése alapján az önkormányzat csatlakozott a Bursa Hungarica Felsőoktatási Önkormányzati Ösztöndíjpályázat adott évi fordulójához – Bursa Hungarica ösztöndíjban (továbbiakban: ösztöndíj) részesítheti azt a zebegényi lakóhellyel rendelkező, szociálisan rászoruló magyar állampolgárt, aki megfelel az ösztöndíjrendszer adott évre meghirdetett pályázati kiírásban foglaltaknak.

(2) Szociálisan rászoruló az a személy, akinek családjában az egy főre jutó jövedelem nem haladja meg az öregségi nyugdíj mindenkori legkisebb összegének 400 %-át.

(3) Az „A” és „B” típusú ösztöndíj elnyerése érdekében az önkormányzat pályázatot köteles közzétenni, amelynek tartalmaznia kell a Bursa Hungarica Felsőoktatási Önkormányzati Ösztöndíjpályázat adott évi fordulójának pályázati kiírásában (továbbiakban: szerződési dokumentum) meghatározott szempontokat.

(4) Az ösztöndíj elnyerése érdekében az igénylő a pályázati kiírásban meghatározott formanyomtatványon és határidőig köteles pályázatát benyújtani, amelyhez csatolni kell a formanyomtatvány tájékoztató részében meghatározott igazolásokat, nyilatkozatokat.

(5) Zebegény Község Önkormányzat Szociális, Kulturális és Sport Bizottsága dönt az ösztöndíjra való jogosultság megállapításáról vagy elutasításáról illetve az ösztöndíj összegéről, és a továbbiakban a szerződési dokumentumban meghatározott módon jár el.

(6) Az ösztöndíj támogatás időtartama

a) az A típusú ösztöndíj esetén: 10 hónap, azaz két egymást követő tanulmányi félév,

b) a B típusú ösztöndíj esetén: 3x10 hónap, azaz hat egymást követő tanulmányi félév.

(7) Az önkormányzat a megállapított ösztöndíjak összegét félévente előre, egy összegben átutalja a Bursa Hungarica Felsőoktatási Önkormányzati Ösztöndíjpályázat bankszámlájára.

(8) Az ösztöndíj támogatás folyósításáról – az ösztöndíjas számlára történő havi utalásáról – az illetékes szakminisztérium gondoskodik.

(9) Megszűnik az ösztöndíjra való jogosultság, ha

a) az ösztöndíjas más településen létesít lakóhelyet,

b) az ösztöndíj folyósításának időtartama alatt a folyósítás feltételeinek nem felel meg,

c) „B” típusú pályázat esetén: az ösztöndíjas szociális rászorultsága már nem áll fenn.

(10) Az ösztöndíjas 15 napon belül köteles bejelenteni felsőfokú tanulmányainak szüneteltetését/befejezését, továbbá, ha tanulmányait más felsőoktatási intézményben folytatja.

**Gyógyszertámogatás és gyógykezelés**

**23. §** (1) Egyszeri gyógyszertámogatásra való jogosultság állapítható meg azon zebegényi állandó lakóhellyel rendelkező személy részére, akinek a háziorvos által előírt, egészségügyi okból szükséges gyógyszerkiadásainak, vagy a havi rendszeres gyógyító ellátás költségének mértéke a 8.000,- Ft-ot eléri, vagy meghaladja.

(2) A támogatás összege havonta legfeljebb 15.000 Ft, de fél év alatt maximum 50.000 Ft.

(3) A támogatás igényléséhez az [5. sz. melléklet](https://or.njt.hu/onkormanyzati-rendelet/2024-3-SP-485#ME5)et kell benyújtani, csatolni kell a háziorvos igazolását a szükséges gyógyszerek felsorolásáról, ill. gyógyászati segédeszköz esetén a szakorvosi javaslatot.

Amennyiben 30 napon túl újabb kérelem kerül benyújtásra, mellékelni szükséges az előzőleg kiváltott gyógyszerek vagy gyógyászati segédeszközök számláját.

**24. §** Gyógykezelési támogatás esetén Zebegény Község Önkormányzat Szociális, Kulturális és Sport Bizottsága egyedileg dönt a kérelem alapján.

**Eseti szociális segély**

**25. §** (1) Zebegény Község Önkormányzat Szociális, Kulturális és Sport Bizottsága a létfenntartást veszélyeztető rendkívüli élethelyzetbe került, és ezért időszakosan vagy tartósan létfenntartási gondokkal küzdő, szociálisan rászorultak részére rendkívüli települési támogatásként eseti szociális segélyt nyújthat évente legfeljebb két alkalommal.

Az eseti szociális segély jövedelmi helyzetre való tekintet nélkül is megállapítható.

 (2) Eseti szociális segély a háztartásban azonos lakcímmel rendelkező személyek közül egy személy részére állapítható meg, melynek mértéke egyedi elbírálás alapján kerül meghatározásra a rendkívüli méltánylást érdemlő körülmény értékelését követően.

Az eseti szociális segély összege legfeljebb 500.000,- Ft.

 (3) Az eseti szociális segély iránti kérelmet a [6. sz. melléklet](https://or.njt.hu/onkormanyzati-rendelet/2024-3-SP-485#ME6) szerinti formanyomtatványon kell benyújtani.

(4) Krízishelyzetnek minősül létfenntartást veszélyeztető váratlan, előre nem látható, nehéz anyagi körülményeket előidéző élethelyzet.

 (5) A krízishelyzet fennállását igazolni szükséges, fennállásának ellenőrzésére Zebegény Község Önkormányzat Szociális, Kulturális és Sport Bizottsága jogosult, esetenként helyszíni szemlét tarthat.

Idősek világnapja alkalmából nyújtott támogatás

**26. §** (1) Idősek világnapja alkalmából egyszeri támogatás nyújtható zebegényi állandó lakóhellyel rendelkező, 65. életévét tárgyév december 31. napjáig betöltő személy részére.

 (2) Az egyszeri támogatás kérelem benyújtása nélkül, hivatalból kerülhet folyósításra.

(3) Zebegény Község Önkormányzata a Szociális, Kulturális és Sport Bizottság határozata alapján – részben vagy egészben – támogathatja a 65. év feletti lakosok tiszteletére rendezett ünnepségek lebonyolításának kiadásait.

Kiskorú gyermekek támogatása

27.§.(1) Zebegény Község Önkormányzata a Szociális, Kulturális és Sport Bizottság határozata alapján – részben vagy egészben – támogathatja a kiskorúak tiszteletére rendezett ünnepségek lebonyolításának kiadásait.

Egészségügyi lakossági szűrővizsgálatok támogatása

 28.§ (1) Zebegény Község Önkormányzata a Szociális, Kulturális és Sport Bizottság határozata alapján – részben vagy egészben – támogathatja a Zebegényben állandó bejelentett lakóhellyel rendelkező lakosság egészségének megőrzése érdekében megszervezett egészségügyi szűrővizsgálatok kiadásait.

Házi segítség nyújtás, Családsegítés

 29.§ (1) Zebegény Község Önkormányzata a házi segítség nyújtást és a családsegítést a Szob Járási Család- és Gyermekjóléti Központ útján biztosítja.

Babacsomag

30. §

(1) Az Önkormányzat Babacsomagot juttat minden olyan Zebegény Község közigazgatási területén lakcímmel rendelkező gyermek részére, aki 2025. április 1. napját követően született, és születését vagy örökbe fogadását megelőzően legalább egyik szülője életvitelszerűen Zebegény közigazgatási területén bejelentett lakóhellyel vagy tartózkodási hellyel rendelkezik.

(2)3 A Babacsomag természetben nyújtott támogatás, mely gyermekgondozást segítő tárgyakat, valamint Zebegény címerével ellátott emléklapot tartalmaz.

(3) A támogatást egy gyermek után csak az egyik szülő, külön élő szülők esetében a gyermekkel egy háztartásban élő szülő jogosult igénybe venni. Nem jogosult a természetbeni támogatásra a szülő, ha a szülői felügyeleti jogát bíróság korlátozta vagy megszüntette, vagy a gyermek gyermekvédelmi szakellátásba került.

(4) A Babacsomag családhoz történő eljuttatásáról a Zebegény Község Önkormányzatának polgármestere (a továbbiakban: Polgármester) a Védőnői Szolgálaton keresztül gondoskodik.

(5) A Babacsomag iránti kérelmet a gyermek születését követő 6 hónapon belül a Polgármesteri Hivatalhoz kell benyújtani.

**Záró rendelkezések**

31.§

A rendelet az elfogadását követő napon lép hatályba és hatályba lépésével egyidejűleg hatályát veszti Zebegény Község Önkormányzata 3/2024. (V.1.) és 6/2024. (VII.16.) önkormányzati rendelete.

 Ferenczy Ernő Ervin Schottner Norbert

 polgármester jegyző

Kihirdetve: 2025. . napján

 Schottner Norbert

 jegyző

*[1. melléklet a /2025.(III.) önkormányzati rendelethez](https://or.njt.hu/download/485/resources/EJR_71467643-1._sz._melleklet.pdf%22%20%5Ct%20%22_blank)*

*[2. melléklet a /2025.(III.) önkormányzati rendelethez](https://or.njt.hu/download/485/resources/EJR_71467650-2._sz._melleklet.pdf%22%20%5Ct%20%22_blank)*

*[3. melléklet a /2025.(III.) önkormányzati rendelethez](https://or.njt.hu/download/485/resources/EJR_71468007-3._sz._melleklet.pdf%22%20%5Ct%20%22_blank)*

*[4. melléklet a /2025.(III.) önkormányzati rendelethez](https://or.njt.hu/download/485/resources/EJR_71468011-4._sz._melleklet.pdf%22%20%5Ct%20%22_blank)*

*[5. melléklet a /2025.(III.) önkormányzati rendelethez](https://or.njt.hu/download/485/resources/EJR_71468015-5._sz._melleklet.pdf%22%20%5Ct%20%22_blank)*

*[6. melléklet a /2025.(III.) önkormányzati rendelethez](https://or.njt.hu/download/485/resources/EJR_82068650-6._szamu_mellklet.pdf%22%20%5Ct%20%22_blank)*

**Tájékoztatás előzetes hatásvizsgálat eredményéről**

A jogalkotásról szóló 2010. évi CXXX. törvény 17. §-a alapján, mint a fenti jogszabály előkészítője az alábbi előzetes hatásvizsgálatot végeztük el a szabályozás várható következményeiről, melyről most tájékoztatom a Képviselő-testületet.

1. **Várható társadalmi hatások**

A települési támogatáskhoz való széleskörű hozzájutás biztosítása.

1. **Várható gazdasági, költségvetési hatások:** többletforrás bevonása egyelőre nem szükséges.
2. **Várható környezeti hatások**

A rendeletben foglaltak végrehajtásának környezetre gyakorolt hatása nincs.

1. **Várható egészségügyi következmények**

A rendeletben foglaltak végrehajtásának egészségügyi hatása nincs.

1. **Adminisztratív terheket befolyásoló hatások**

A rendeletben foglaltak végrehajtásának adminisztratív terheket befolyásoló hatása nincs.

1. **A rendelet megalkotásának szükségessége, a jogalkotás elmaradásának várható következményei.**

A rendelet összhangot teremt az önkormányzati szmsz-el a hatáskörök tekintetében.

1. **A rendelet alkalmazásához szükséges személyi, szervezeti, tárgyi és pénzügyi feltételek**

A rendelet alkalmazása nem igényel többlet személyi, szervezeti, tárgyi és pénzügyi feltételeket.

A rendelet-tervezet vonatkozásában az Európai Unió intézményeivel és tagállamaival egyeztetési kötelezettség nem áll fenn, nem tartozik az előzetes bejelentési kötelezettség alá tartozó jogszabályi tervezetek közé.